google/wiki40b huggingface dataset:
Ερνστ Τέλμαν

Γενικά στοιχεία

Γεννήθηκε στο Αμβούργο. Στις 15 Μαΐου 1903 έγινε μέλος του Σοσιαλδημοκρατικού Κόμματος. Από το 1904 μέχρι το 1913 εργάστηκε ως θερμαστής σε φορτηγό πλοίο. Τον Ιανουάριο του 1915 επιστρατεύτηκε και πολέμησε μέχρι το τέλος του Α΄ Παγκοσμίου Πολέμου στο δυτικό μέτωπο. Μία μέρα πριν από την επιστράτευσή του παντρεύτηκε τη Ρόζα Κοχ. 
Όταν τον Μάρτιο του 1917 ο πόλεμος άρχισε να δημιουργεί σχίσμα στο Σοσιαλδημοκρατικό Κόμμα, προσχώρησε στο Aνεξάρτητο Σοσιαλδημοκρατικό Kόμμα της Γερμανίας (USPD), όπου συγκεντρώθηκαν οι αντίθετοι του πολέμου. Τον Μάρτιο του 1919 έγινε πρόεδρος της τοπικής οργάνωσης του USPD στο Αμβούργο. Αγωνίστηκε και κατάφερε τον Νοέμβριο του 1920 την προσχώρηση του τοπικού USPD στο κομμουνιστικό κόμμα KPD. Ως εκπρόσωπος του κόμματος, πήρε το καλοκαίρι του 1921 μέρος στην Τρίτη Κομμουνιστική Διεθνή, όπου γνώρισε τον Λένιν. Στις 30 Οκτωβρίου 1925 ψηφίστηκε πρόεδρος του κόμματος και διαδέχτηκε τη Ρουτ Φίσερ.

Εθνικοσοσιαλιστική δικτατορία

Στις 3 Μαρτίου 1933, δύο μέρες πριν την πραγματοποίηση των τελευταίων πολυκομματικών εκλογών για το Ράιχσταγκ, συνελήφθη. Η σύλληψή του θεωρείται ότι εντασσόταν σε μια προσπάθεια των Ναζί να σταθεροποιήσουν και να ενισχύσουν τη δικτατορία τους, χτυπώντας την αντίσταση της εργατικής τάξης, του λαού και του συνόλου των αντιφασιστικών κοινωνικών και πολιτικών δυνάμεων της Γερμανίας, κάτι που αποδεικνύεται από τις εξελίξεις των επόμενων ημερών και από τον εμπρησμό του Ράιχσταγκ, που είχε γίνει στις 27 Φεβρουαρίου 1933 και αποδόθηκε στους κομμουνιστές. Άλλωστε, ο Χίτλερ είχε ξεκαθαρίσει, σε μια από τις πρώτες συνεδριάσεις του υπουργικού του συμβουλίου, πως ο θρίαμβος του Ναζισμού περνούσε μέσα από τη συντριβή του Γερμανικού Κομμουνιστικού Κόμματος.
Ο Ερνστ Τέλμαν εκτελέστηκε στις 18 Αυγούστου 1944 στο στρατόπεδο συγκέντρωσης Μπούχενβαλντ.
Παγκόσμια Ημέρα Μουσικής

Η Παγκόσμια Ημέρα Μουσικής καθιερώθηκε το 1982 με πρωτοβουλία του, τότε, Γάλλου υπουργού πολιτισμού Ζακ Λανγκ (Jack Lang), του Γαλλικού Υπουργείου Πολιτισμού και την αιγίδα του Δήμου του Παρισιού.
Η Γιορτή της Μουσικής, από το 1985, εξαπλώθηκε έξω από τα Γαλλικά σύνορα και η Αθήνα, 1η Πολιτιστική πρωτεύουσα της Ευρώπης, με πρωτοβουλία της Μελίνας Μερκούρη, ήταν η πρώτη πόλη στην οποία η Γιορτή πραγματοποιήθηκε εκτός Γαλλίας.
Σήμερα η Παγκόσμια Ημέρα Μουσικής είναι ένα ευρωπαϊκό γεγονός, που διεξάγεται στις 21 Ιουνίου κάθε χρόνο σε 22 χώρες της Ευρώπης
ΣΚ Σλάβια Πράγας

Σήμα

Το σήμα της ομάδας όπως έχει εξελιχθεί με το πέρασμα του χρόνου.
Διεθνής Κομμουνιστική Επιθεώρηση

Η Διεθνής Κομμουνιστική Επιθεώρηση είναι περιοδικό το οποίο εκδίδεται σε τέσσερις γλώσσες: Στα αγγλικά, ισπανικά, ρώσικα και ελληνικά. Αποτελεί περιοδικό συνεργασίας ανάμεσα σε θεωρητικά και πολιτικά περιοδικά Κομμουνιστικών Κομμάτων που έχουν κοινές θέσεις για μια σειρά από θεμελιώδη θεωρητικά και ιδεολογικά ζητήματα.
Άννα Λεστσίνσκα

Ζωή

Η Άννα ήταν η μεγαλύτερη κόρη του Στανισλάου Λεστσίνσκι (ο οποίος έγινε βασιλιάς της Πολωνίας το 1704 και αργότερα δούκας της Λωρραίνης) και της συζύγου του, Αικατερίνης Οπαλίνσκα, κόρης του Ιωάννου-Καρόλου Οπαλίνσκι στάροστ και καστελάνου του Πόζναν. Έλαβε το όνομά της από την εκ πατρός γιαγιά της.
Η μοναδική αδελφή της, η Μαρία Λεστσίνσκα, γεννήθηκε το 1703 και αργότερα έγινε βασίλισσα της Γαλλίας ως σύζυγος του Λουδοβίκου ΙΕ΄. Μεταξύ των δύο θυγατέρων τού Στανισλάου, η Άννα φαίνεται να ήταν η αγαπημένη του. Έλαβε μια προσεκτική εκπαίδευση.
Η Άννα πέθανε από πνευμονία σε ηλικία δεκαοκτώ ετών στο μοναστήρι Gräfinthal, στην περιοχή Mandelbachtal. Oι γιατροί που κλήθηκαν στο κρεβάτι της από τον πατέρα της, πιθανόν επιτάχυναν το θάνατό της, πολλαπλασιάζοντας την αιμορραγία.
Ο θάνατός της προκάλεσε μεγάλη στενοχώρια την οικογένεια Λεστσίνσκι, ειδικά τον πατέρα της. Ο βασιλιάς Στανίσλαος ζήτησε από τη δεύτερη κόρη του, Μαρία, να μην προφέρει ξανά το όνομα της Άννας μπροστά του. Εκείνη υπάκουσε σε αυτές τις οδηγίες προσεκτικά, ακόμη και μπροστά στον σύζυγό της, βασιλιά Λουδοβίκο ΙΕ΄, που χρόνια αργότερα έμαθε έκπληκτος ότι η Μαρία είχε μία αδελφή.
Γιαχία Ουλντ Αχμέτ Ελ Βαγκέφ

Βιογραφία

Γεννήθηκε στη Μουτζερία στις 30 Ιουνίου 1960 Υπήρξε διευθυντής της Εταιρείας Αερίου. (Societé Mauritanienne de Gaz, SOMAGAZ) από τον Ιανουάριο του 2003 ως τον Αύγουστο της ίδιας χρονιάς. Στη συνέχεια ανέλαβε τη διεύθυνση του Εθνικού Πάρκου Banc d'Arguin από το Σεπτέμβριο του 2003 ως το διορισμό του στη θέση του γενικού γραμματέα Υδραυλικής και Ενέργειας, στις 27 Οκτωβρίου του 2004. Τον Απρίλιο του 2005 έγινε Γενικός Διευθυντής του εθνικού αερομεταφορέα, Air Mauritanie, και παρέμεινε στη θέση αυτή ως τα τέλη του 2006.

Καριέρα στην κυβέρνηση

Τον Απρίλιο του 2007 διορίστηκε Γραμματέας της Προεδρίας από το νέο πρόεδρο Αμπνταλαχί. Στις 5 Ιανουαρίου του 2008 εξελέγη πρόεδρος του κόμματος ADIL, από το συνέδριο του τελευταίου. Το εν λόγω κόμμα συστάθηκε για να υποστηρίξει τον νέο πρόεδρο Αμπνταλαχί.
Μετά την παραίτηση του πρωθυπουργού Ζέιν Ουλντ Ζεϊντάν στις 6 Μαΐου του 2008, ο Αμπνταλαχί διόρισε στο αξίωμα αυτό τον Βαγκέφ και ανέλαβε καθήκοντα την ίδια ημέρα.

Ανατροπή σε πραξικόπημα

Στις 6 Αυγούστου του 2008 ο Ελ Βαγκέφ ανατράπηκε σε πραξικόπημα και τέθηκε σε κατ' οίκον περιορισμό στο Προεδρικό Μέγαρο στη Νουακσότ, μαζί με τον πρόεδρο και τον υπουργό Εσωτερικών. Η χούντα απελευθέρωσε στις 11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό.
Φίλιππος του Παλατινάτου, επίσκοπος

Βιογραφία

Ήταν ο δευτερότοκος γιος του Φιλίππου εκλέκτορα του Παλατινάτου και της Μαργαρίτας των Βίττελσμπαχ, κόρης του Λουδοβίκου Θ΄ δούκα της Βαυαρίας-Λάντσουτ.
Αδαμαντίνη

Η αδαμαντίνη είναι η σκληρότερη ουσία που μπορεί να βρεθεί στο ανθρώπινο σώμα και καλύπτει το τμήμα του δοντίου που είναι ελεύθερο στην στοματική κοιλότητα (μύλη). Το 92% κατ' όγκο αυτής είναι ανόργανα συστατικά, ενώ το 8% είναι οργανικά συστατικά και νερό. Πλέον χαρακτηρίζεται ως μία ακύτταρη ζωντανή ουσία, της οποίας οι βασικές δομικές μονάδες είναι τα πρίσματα.

Χρησιμότητα της αδαμαντίνης

Η αδαμαντίνη, λόγω της σκληρότητας της, προσφέρει προστασία στην οδοντίνη που βρίσκεται κάτω από αυτή και είναι μαλακότερη, καθώς επίσης διασφαλίζει τον τεμαχισμό και την λειοτρίβηση της τροφής.

Φθορά

Η αδαμαντίνη φθείρεται από ουσίες όπως η ζάχαρη και τα αναψυκτικά.
Λουδοβίκος Αύγουστος της Σαξονίας-Κόμπουρκ & Γκότα

Βιογραφία

Ήταν ο δευτερότοκος γιος του Αυγούστου πρίγκιπα της Σαξονίας-Κόμπουρκ & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου-Φιλίππου της Γαλλίας.
Το 1907 απεβίωσε στο Κάρλσμπατ της Βοημίας σε ηλικία 62 ετών.
Εμμανουήλ Γρηγορίου

Πολιτική σταδιοδρομία

Πολιτεύτηκε στην Αρκαδία. Στις εκλογές του 1946 ήταν υποψήφιος βουλευτής με το κόμμα των Φιλελευθέρων αλλά απέτυχε να εκλεγεί, συγκεντρώνοντας 1.138 ψήφους. Ωστόσο, όταν πέθανε ο βουλευτής Θεόδωρος Μανέτας, στις 7 Οκτωβρίου 1947 ο Γρηγορίου εξελέγη βουλευτής. Πέθανε στις 16 Μαρτίου 1948 και τον διαδέχθηκε στην έδρα του ο Δημήτριος Ζέρβας.
Τζένιφερ Μπιλς

Βιογραφία

Γεννήθηκε το 1963 στο Σικάγο. Ο πατέρας της ήταν Αφροαμερικανός και η μητέρα της έχει αμερικανοϊρλανδική καταγωγή. 
Έγινε ευρέως γνωστή το 1983, όταν πρωταγωνίστησε στην ταινία Flashdance υποδυόμενη την Άλεξ Όουενς. Για τον ρόλο αυτό, έλαβε υποψηφιότητα για Χρυσή Σφαίρα καλύτερης ηθοποιού σε κωμωδία ή μιούζικαλ.
Στη συνέχεια, σπούδασε Αμερικανική Λογοτεχνία στο Πανεπιστήμιο Γέιλ και αποφοίτησε το 1987.
Η καριέρα της συνεχίστηκε και έπαιξε σε ταινίες όπως το Vampire's Kiss και το Devil in a Blue Dress. Το 1997 έπαιξε στην τηλεταινία The Twilight of the Golds και βραβεύτηκε με Satellite καλύτερης ηθοποιού σε μίνι σειρά ή τηλεταινία.
Από το 2004 ως το 2009 πρωταγωνίστησε στην τηλεοπτική σειρά The L Word, όπου υποδύθηκε την Μπετ Πόρτερ. Έχει δηλώσει πως «μετά την ενσάρκωση της Μπετ Πόρτερ για έξι χρόνια, ένιωσα τιμητικό μέλος της ΛΟΑΤ κοινότητας». Το 2012, έλαβε το βραβείο Συμμάχου για την Ισότητα από τη Human Rights Campaign, σε αναγνώριση της υποστήριξής της στην κοινότητα.
Η Μπιλς υπήρξε παντρεμένη από το 1986 ως το 1996 με τον Αλεξάντερ Ρόκγουελ. Το 1998 παντρεύτηκε τον Κεν Ντίξον και το 2005 απέκτησε την κόρη της.
Φικίρι Ντίνε

Πρωθυπουργός

Παρά την επιλογή του στη θέση του πρωθυπουργού της Αλβανίας, ο Ντίνε επηρεάστηκε κυρίως από τους Μέχντι Φράσερι και Αμπάζ Κούπι. Ο Φράσερι, χρησιμοποιώντας τις διασυνδέσεις του Ντίνε με το κίνημα Legaliteti (Νομιμόφρονες), ζήτησε την ένταξη του Κούπι στην κυβέρνηση. Ο Κούπι συμφώνησε αφού οι Αλβανοί αντάρτες άρχισαν να επιτίθενται στην επικράτεια του Κούπι. Ωστόσο, οι Γερμανοί αρνήθηκαν να δεχτούν το προτεινόμενο υπουργικό συμβούλιο των Ντίνε και Μέχντι Φράσερι ή την επιλογή του Φράσερι για να διαδεχθεί τον Φουάτ Ντίμπρα, ο οποίος πέθανε τον Φεβρουάριο, στη θέση του Αντιβασιλέα. Οι Ντίνε και Φράσερι πρότειναν να σχηματιστεί ένας συνασπισμός Γκέγκηδων. Το σχέδιο είχε ως στόχο να συντονίσει τις δυνάμεις του Μπάλι Κομπετάρ και των βασιλοφρόνων του Ζογ και, σε συνεργασία με τους Γερμανούς, να απομακρύνει τους κομμουνιστές. Ταυτόχρονα, ήλπιζαν να πείσουν τους Συμμάχους ότι ενεργούσαν για λογαριασμό μιας ανεξάρτητης Αλβανίας και επομένως άξιζαν, αν όχι την άμεση υποστήριξη των συμμάχων, τουλάχιστον την παράταση της ενεργούς αντίστασης των συμμάχων. Οι πρώτες στρατιωτικές επιχειρήσεις εναντίον των παρτιζάνων ήταν φαινομενικά αρκετά επιτυχείς. Οι δυνάμεις των Γερμανών και των βασιλοφρόνων, χωρίς να συνεργάζονται άμεσα, κατόρθωσαν να απομακρύνουν τους παρτιζάνους από το Μάτι στα τέλη Ιουλίου. Οι δυνάμεις του Μεχμέτ Σέχου που έλεγχαν τη Δίβρη, ανάγκασαν τους παρτιζάνους να υποχωρήσουν προς στιγμήν. Ωστόσο, οι συμμαχικές δυνάμεις άρχισαν να ρίχνουν τις προμήθειες σε παρτιζανικό έδαφος με σκοπό να τους βοηθήσουν να πραγματοποιήσουν μια νέα επίθεση. Το σχέδιο των μελών του Μπαλί και των βασιλοφρόνων είχε αποτύχει. Μια σειρά δυσοίωνων διεθνών γεγονότων κατά τις τελευταίες ημέρες του Αυγούστου κατέστησε άκρως σαφές ακόμη και στους πιο φιλογερμανούς Αλβανούς ότι η γερμανική κατοχή της Αλβανίας θα έληγε σύντομα. Η γερμανική ελίτ στην Αλβανία έγινε επιφυλακτική για τους Ντίνε και Φράσερι. Ο Μάρτιν Σλιπ και ο Γιόζεφ Φίτζτουμ όντας εξοργισμένοι μετά την ανακάλυψη της επαφής του Ντίνε με τους Συμμάχους, τον αντικατέστησαν με τον Ιμπραχίμ Μπιτσακτσίου στις 29 Αυγούστου 1944. Ο Ντίνε ήταν πρωθυπουργός για μόνο 43 ημέρες.

Μετά τον Β΄ Παγκόσμιο Πόλεμο

Μετά τον πόλεμο, ο Ντίνε μαζί με τον Μουχαρέμ Μπαϊρακτάρι εργάστηκαν στην Αλβανική Επιτροπή στο Παρίσι. Ο Ντίνε διέφυγε από τη Γιουγκοσλαβία στο Βέλγιο, όπου πέθανε στις 26 Νοεμβρίου 1960, σε ηλικία 63 ετών.
Λένναρτ Μπερναντότ

Βιογραφία

Ο Γουσταύος-Λένναρτ-Νικόλαος-Παύλος γεννήθηκε στο ανάκτορο της Στοκχόλμης και ήταν το μόνο τέκνο του Γουλιέλμου δούκα του Σέντερμανλανντ και της Μαρίας Παύλοβνας των Σ.Χ.Γκόττορπ, κόρης του Παύλου Αλεξάνδροβιτς μεγάλου δούκα της Ρωσίας.
Του δόθηκε ο τίτλος του πρίγκιπα της Σουηδίας και του δούκα του Σμάλανντ. Ο πατέρας του ήταν ο δευτερότοκος γιος του Γουσταύου Ε΄ της Σουηδίας. Ο Λένναρτ έκανε μοργανατικό γάμο με την Κάριν Νίσσβανντ και σύμφωνα με τη Σουηδική Πράξη Διαδοχής, πρίγκιπας που νυμφευόταν χωρίς την έγκριση του βασιλιά, έχανε το δικαίωμα διαδοχής. Ειδικά για τον Λένναρτ, του στερήθηκαν και οι τίτλοι. Έτσι ονομαζόταν κος Λένναρτ Μπερναντότ. Η Αυλή τού φέρθηκε σκληρά και η σύζυγός του Κάριν έπαθε ψύχωση από αυτό, κάτι που τελικά οδήγησε στο χωρισμό τους.
Το 1951 η 2η εξαδέλφη του πατέρα του Καρλότα μεγάλη δούκισσα τού Λουξεμβούργου, όπως παλαιότερα ο πάππος της Αδόλφος είχε κάνει για τον θείο του Λένναρτ, τον Όσκαρ, τού έδωσε τον τίτλο τού πρίγκιπα Μπερναντότ και τού κόμη τού Βίσμπορκ· έτσι έγινε μέλος των ευγενών τού Λουξεμβούργου. Το ίδιο έγινε και για τα εξάδελφια του Σίγκβαρντ και Κάρολο-Ιωάννη.
Το 1944 ο Λένναρτ έπαιξε τον ρόλο του Καρόλου ΙΕ της Σουηδίας (μεγάλου θείου του πατέρα του) στην ταινία Πρίγκιπας Γουσταύος. Έγινε επικεφαλής των Ένωσης Προσκόπων Σουηδίας το διάστημα 1948-51. 
Επικεντρώθηκε με τη διαχείριση της ιδιοκτησίας του στο νησί Μάιναου στη λίμνη Κωνσταντία της Γερμανίας, όπου απεβίωσε. Ασχολήθηκε με αγαθοεργίες, κάνοντας το 'Ίδρυμα Λένναρτ Μπερναντότε. Θεωρείται μεγάλος αρχιτέκτονας κήπων με ταλέντο στη δημιουργία τοπίων: ως ειδικός έκανε το νησί του δημοφιλή τουριστικό προορισμό. Έλαβε τον Δακτύλιο της Τιμής από το Ίδρυμα Έντουαρτ Ράιν το 1996.
Το 2004 απεβίωσε σε ηλικία 95 ετών και ετάφη μαζί με τη δεύτερη σύζυγό του στην κρύπτη κάτω από το βασιλικό παρεκκλήσιο στο Μάιναου. Η πρώτη σύζυγός του ετάφη μαζί με τον πατέρα του στο Φλεν.
Ιπποκράτης ο τυραννοπάτωρ

Αναφορά-πηγή

Ηρόδοτος: Α 59, στίχος 65.
1998 WW31

Διπλό σύστημα

Το 2000 ανακαλύφθηκε ότι το 1998 WW31 αποτελεί διπλό σύστημα με το S/2000 (1998 WW31) 1. Αποτελεί ένα από τα πιο συμμετρικά συστήματα στο ηλιακό σύστημα, με αναλογία μεγέθους 1,2 και αναλογία μαζών 1,75. Αποτελεί το πρώτο διπλό μεταποσειδώνιο αντικείμενο που ανακαλύφθηκε, μετά τον Πλούτωνα και τον Χάροντα.
Σύνταγμα της Νότιας Οσσετίας

Το Σύνταγμα της Δημοκρατίας της Νότιας Οσετίας (ρωσικά: Конститу́ция Респу́блики Ю́жная Осе́тия‎) εγκρίθηκε με δημοψήφισμα στις 8 Απριλίου 2001. Το προηγούμενο σύνταγμα εγκρίθηκε στις 2 Νοεμβρίου 1993.
Συνθήκη του Πασάροβιτς

Επιπτώσεις

Όπως καθίσταται φανερό και από τη μετέπειτα εξέλιξη των ιστορικών γεγονότων η συνθήκη του Πασάροβιτς αποτελεί σημαντικό σταθμό τόσο στην ιστορία της Οθωμανικής Αυτοκρατορίας όσο και στην ιστορία της Ευρώπης γενικότερα αφού αυτή απετέλεσε την οριστική πλέον υποχώρηση των Οθωμανών από την Ευρώπη. Έτσι για την Ευρώπη ο επαπειλούμενος τουρκικός κίνδυνος στις αρχές του 18ου αιώνα εξέλιπε ενώ η άλλοτε κραταιά Οθωμανική Αυτοκρατορία άρχισε να συρρικνώνεται. Η δε κληρονομιά των εδαφών της άρχισε να δημιουργεί διπλωματικά το πολύπλοκο πρόβλημα το λεγόμενο Ανατολικό Ζήτημα.
Όμως ανεξάρτητα αυτών, ένα σημαντικό σημείο της συνθήκης ήταν οι διομολογήσεις του Καρόλου δια των οποίων άρχισε δειλά - δειλά η οικονομική και εξ αυτής η πολιτική ζωή των Ελλήνων του ελλαδικού χώρου. Εξ αυτών των αρχικών διομολογήσεων των Αψβούργων επετράπη αμοιβαία στους υπηκόους των δύο Αυτοκρατοριών να ναυσιπλοούν ελεύθερα και να ασκήσουν ελεύθερο εμπόριο σε ξηρά και θάλασσα. Ειδικά επ' αυτού, ένα μήνα μετά, ακολούθησε ιδιαίτερη συμφωνία στις 27 Ιουλίου  στην οποία και καθορίζονταν οι διάφορες λεπτομέρειες διεξαγωγής των συναλλαγών. Τα αμοιβαία αυτά εμπορικά προνόμια που έσπευσαν πρώτοι να επωφεληθούν οι Έλληνες καραβοκύρηδες επικυρώθηκαν επίσης με τη Συνθήκη του Βελιγραδίου (1739). Σημαντικό επίσης σημείο των διομολογήσεων ήταν ότι οι Μακεδόνες μπορούσαν πλέον ν΄ αποκτήσουν την αυστριακή υπηκοότητα με δικαίωμα διεξαγωγής εμπορίου στις υπό Οθωμανική κυριαρχία περιοχές.
Τελική συνέπεια αυτής ήταν και οι μεγάλοι και έντονοι εμπορικοί ανταγωνισμοί που άρχισαν να σημειώνονται πλέον στην Αδριατική, μεταξύ Αυστρίας Βενετίας Βατικανού, και βεβαίως Γαλλίας και Αγγλίας στη συνέχεια.
Βρύσες Φιλιατρών Μεσσηνίας

Τοποθεσία

Ο οικισμός βρίσκεται νοτιοανατολικά των Φιλιατρών, στην επαρχιακή οδό μεταξύ Φιλιατρών-Γαργαλιάνων, σε υψόμετρο 58 μέτρα και απέχει περίπου 4,5 χιλιόμετρα από τις ακτές του Ιονίου Πελάγους. Απέχει επίσης περίπου 4,5 χιλιόμετρα από τα Φιλιατρά και περίπου 9,5 χιλιόμετρα από τους Γαργαλιάνους.

Ιστορία

Οι Βρύσες είναι οικισμός, ο οποίος αναγνωρίστηκε το 1981 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

Κτίρια

Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά.
Πανελλήνιο πρωτάθλημα πετοσφαίρισης γυναικών 1973

Το πανελλήνιο πρωτάθλημα πετοσφαίρισης γυναικών 1973, διεξήχθη στη Θεσσαλονίκη από 27 Ιουνίου έως 1 Ιουλίου 1973. Πήραν μέρος 5 ομάδες, ο Παναθηναϊκός και ο Ζηρίνειος Α.Ο.Ν. από το πρωτάθλημα Κέντρου, ο Ηρακλής και ο Άρης από το πρωτάθλημα Θεσσαλονίκης και ο Α.Ο. Καβάλας από το Πανεπαρχιακό. Οι αγώνες έγιναν στο γήπεδο της ΧΑΝΘ. Πρωταθλητής αναδείχθηκε ο Παναθηναϊκός για τρίτη φορά στην ιστορία του.
Βάργασα (βόρεια Καρία)

Τα Βάργασα (αρχαία ελληνικά: Βάργασα) ήταν μια μεσόγεια πόλη στο βόρειο τμήμα της αρχαίας Καρίας. Κατοικήθηκε κατά την Ελληνιστική και Ρωμαϊκή εποχή.
Η τοποθεσία της πόλης βρίσκεται κοντά στο Χαϊντερέ/Καβακλί της Ασιατικής Τουρκίας.
Χρήστος Ματάκης

Αγωνιστική σταδιοδρομία

Ο Ματάκης ξεκίνησε τον αθλητισμό από την εφηβική ομάδα ("τσικό") του Αιγάλεω Α.Ο. και το 1955 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α' Κατηγορίας Αθηνών. Το 1958 μεταγράφηκε στον Παναθηναϊκό, με το οποίο αγωνίσθηκε στην Τελική Φάση του Πρωταθλήματος Ελλάδας το 1959, ενώ την επόμενη χρονιά ήταν στέλεχος της β΄ομάδας του "τριφυλλιού" λόγω της παρουσίας εκεί πολλών διεθνών άσσων. Το 1961 αναδείχτηκε πρωταθλητής Β΄ Εθνικής με το Αιγάλεω, έπαιξε την επόμενη τριετία ως βασικός στην Α΄ Εθνική, φτάνοντας στις 66 συμμετοχές και το 1965 κατέκτησε πάλι με το Αιγάλεω, τον δεύτερο τίτλο του της Β΄ Εθνικής κατηγορίας.

Στην Εθνική Νέων

Ο Ματάκης υπήρξε στέλεχος της πρώτης Εθνικής Ελλάδος νέων (κάτω των 18) που δημιουργήθηκε το 1956 και μετείχε στην τελική φάση του Ευρωπαϊκού πρωταθλήματος νέων που έγινε στην Ουγγαρία με συμμετοχή 16 χωρών τον Μάρτιο-Απρίλιο 1956. Δεν αγωνίστηκε στα δύο επίσημα ματς του ομίλου που έδωσε η εθνική με Τσεχοσλοβακία (0-2) και Αν. Γερμανία (1-1). Στο τρίτο ματς με την Τουρκία η Εθνική ομάδα αρνήθηκε να αγωνιστεί λόγω των τεταμένων τότε σχέσεων με τη γειτονική χώρα και έδωσε φιλικό με ερασιτεχνική τοπική ομάδα. Στο φιλικό αγωνίστηκε και ο Ματάκης, καθώς και στα φιλικά προετοιμασίας πριν από το ευρωπαϊκό.

Προπονητικό έργο

Σαν προπονητής, εργάσθηκε σε πολλούς συλλόγους μεταξύ των οποίων ο Π.Σ. Καλαμάτας (1970/71 αλλά και 1984/85), η Αναγέννηση Άρτας (1971/72), ο Ανταγόρας Κω, όπως και σε ερασιτεχνικά σωματεία της Ε.Π.Σ. Αθηνών και της Ε.Π.Σ. Πειραιώς.
Βερενίκη Β΄ της Αιγύπτου

Νεαρή ηλικία

Για πολιτικούς λόγους το χέρι της προσφέρθηκε στον Πτολεμαίο Γ' τον οποίο και αρραβωνιάστηκε το 250 π.Χ. Ωστόσο, τον επόμενο χρόνο η Βερενίκη παντρεύτηκε το Δημήτριο τον Καλό, έναν Μακεδόνα πρίγκιπα, λίγο μετά το θάνατο του πατέρα της, με τη συναίνεση της μητέρας της. Ο Δημήτριος ήταν γιος του Δημητρίου του Πολιορκητή και ετεροθαλής αδελφός του βασιλιά της Μακεδονίας Αντίγονου Β' Γονατά. Ωστόσο λίγο μετά την άφιξή του στην Κυρήνη, έγινε εραστής της μητέρας της Απάμας. Τελικά η Βερενίκη τον δολοφόνησε στη κρεββατοκάμαρα της Απάμας, η οποία εντούτοις επέζησε. Το γεγονός αυτό έλαβε χώρα μεταξύ του 255 – 250 π.Χ. Με το Δημήτριο δεν είχε αποκτήσει παιδιά. Η Κυρήνη προσαρτήθηκε εκ νέου στην Αίγυπτο.
Κατόπιν έγινε τελικά σύζυγος του Πτολεμαίου Γ’ και απέκτησε μαζί του αρκετά παιδιά: την Αρσινόη Γ', τον Πτολεμαίο Δ' το Φιλοπάτορα, διάδοχο του πατέρα του, έναν γιο του οποίου το όνομα μας είναι άγνωστο, τον Αλέξανδρο, τον Μάγα και τη Βερενίκη. Συμβασίλεψε με το σύζυγό της κατά την περίοδο 246 – 222 π.Χ. και έμειναν γνωστοί ως «Θεοί Ευεργέτες».

Μετέπειτα

Η αρχαία πόλη που βρισκόταν στη θέση της Βεγγάζης, πόλης της σημερινής Λιβύης, επανιδρύθηκε από την ίδια τη βασίλισσα και έλαβε το όνομά της: Βερενίκη. Επίσης περίπου το 243 π.Χ. νίκησε σε αρματοδρομίες στα Νέμεα και συμμετείχε και στους ολυμπιακούς αγώνες. Απεικονίζεται σε διάφορα νομίσματα της εποχής.
Το 238 έχασε την κόρη της, τη Βερενίκη που ήταν μόλις ενός έτους. Η ίδια δολοφονήθηκε από το γιο της Πτολεμαίο Δ' το 221 π.Χ., πιθανώς από δηλητήριο, λίγο μετά την αναγόρευσή του σε φαραώ.
Στρεπτόκοκκος

Διάγνωση

Καλλιέργεια των ρινικών δειγμάτων, δειγμάτων από το λαιμό, πύον, σάλιου και αίματος, των ύποπτων τροφίμων και των περιβαλλοντικών δειγμάτων.
Έρικ Α΄ της Δανίας

Δημοφιλής βασιλιάς της Δανίας

Ο Ολάφ Α΄ εξελέγη νέος βασιλιάς αλλά η βασιλεία του ήταν πολύ κακή και σύντομη, τον διαδέχθηκε ο Έρικ ο οποίος ήταν εξαιρετικά αγαπητός στον λαό της Δανίας, με την εκλογή του σταμάτησαν οι λιμοί και οι αρρώστιες που κυριαρχούσαν στην Δανία την εποχή του Όλαφ και αυτό οι υπήκοοι του το θεώρησαν καλό σημάδι από τον θεό. Μεσαιωνικοί χρονικογράφοι περιγράφουν τον Έρικ Α΄ σαν πολύ απλό άνθρωπο που μπορούσε να συνεννοηθεί με ίσους όρους με τον απλό κόσμο, γύριζε όλες τις γειτονιές άκουγε τα προβλήματα των ανθρώπων και τους χαιρετούσε μέσα στα σπίτια τους, αγαπούσε τις διασκεδάσεις και είχε διαλυμένη ιδιωτική ζωή. Προσπάθησε να κρατήσει καλές σχέσεις και με τους μεγάλους γαιοκτήμονες παρά το γεγονός ότι είχε ταχθεί ανοιχτά υπέρ των κατώτερων τάξεων στο πλαίσιο της διπλωματικής του πολιτικής ώστε να μπορεί να έχει την υποστήριξη τους σε περίπτωση ανάγκης. Σε μια επίσκεψη του στον πάπα ο Έρικ ολοκλήρωσε τις προσπάθειες που ξεκίνησε ο αδελφός του Κνούτος Δ΄ ώστε να αποκτήσει η Δανία δική της αρχιεπισκοπή στο Λάντ στην περιοχή της Σκανίας ενώ μέχρι εκείνη την εποχή η εκκλησία της Δανίας υπαγόταν στην αρχιεπισκοπή Αμβούργου - Βρέμης, πρώτος αρχιεπίσκοπος της Δανίας εξελέγη ο Άσσερ.

Θάνατος σε ταξίδι για τους Αγίους Τόπους

Τα πράγματα αντιστράφηκαν για τον Έρικ όταν κατά την διάρκεια ενός γλεντιού μέθυσε υπερβολικά και σκότωσε 4 φίλους του μέσα στην αυλή του, ο Έρικ όταν συνειδητοποίησε το έγκλημα του αποφάσισε να πάει για προσκύνημα στα Ιεροσόλυμα τα οποία είχαν κατακτηθεί στην Α΄ Σταυροφορία,  για να παρακαλέσει τον θεό να τον συγχωρέσει για το έγκλημα του μαζί με την σύζυγο του Μποεντίλ, άφησε την αντιβασιλεία της Δανίας στον γιο του Χάραλντ Κέσζα και στον αρχιεπίσκοπο Άσσερ. Ξεκίνησαν από την Δανία μέσω Ρωσίας πρώτος τους σταθμός ήταν η Κωνσταντινούπολη όπου τους υποδέχθηκε ο Βυζαντινός αυτοκράτορας Αλέξιος Α΄ Κομνηνός, στην Κωνσταντινούπολη αρρώστησε αλλά παρόλα αυτά προτίμησε να συνεχίσει το ταξίδι του για τους Αγίους Τόπους με αποτέλεσμα να πεθάνει στην Πάφο της Κύπρου τον Ιούλιο του 1103 και να ταφεί εκεί, η σύζυγος του Μποεντίλ αρρώστησε επίσης αλλά συνέχισε μόνη της στους Αγίους Τόπους για λογαριασμού του βασιλιά συζύγου της όπου και πέθανε με τον ίδιο τρόπο και τάφηκε στο Όρος των Ελαιών.

Κληρονόμοι

Διάδοχος του Έρικ Α΄ στην Δανία ήταν ο αδελφός του Νιλς της Δανίας, ο Έρικ Α΄ με την νόμιμη σύζυγο του Μποεντίλ είχε έναν γιο τον δημοφιλή πρίγκηπα Κνούτο Λαβάρντ ο οποίος θα δολοφονηθεί από τον ξάδελφο του Μάγκνους Α΄ της Σουηδίας γιο του Νιλς (1131). Ο Έρικ είχε και πολλά εξώγαμα παιδιά όπως τον Χάραλντ Κέσζα που τον άφησε αντιβασιλιά όταν αναχώρησε για τους Αγίους Τόπους, τον μελλοντικό βασιλιά της Δανίας Έρικ τον Αλησμόνητο και την Ραχίλδη μητέρα του μελλοντικού βασιλιά της Δανίας Έρικ του Αμνού.